യു.പി പൊലീസ് തടവിലിട്ട മലയാളി കുടുംബം ജയില് മോചിതരായത് 36 ദിവസത്തിന് ശേഷം കോഴിക്കോട്: ജയിലില് കഴിയുന്ന ബന്ധുക്കളെ കാണാനെത്തിയപ്പോള് ഉത്തര്പ്രദേശ് പൊലീസ് കേസ് ചുമത്തി തടവിലിട്ട മലയാളി കുടുംബങ്ങള് മോചിതരായത് ഒരു മാസത്തിലേറെ നീണ്ട ജയില് വാസത്തിന് ശേഷം. കഴിഞ്ഞ 14ന് ജാമ്യം ലഭിച്ചെങ്കിലും നടപടി ക്രമങ്ങള് പൂര്ത്തിയായി ഞായറാഴ്ചയാണ് ഇവര്ക്ക് പുറത്തിറങ്ങാനായത്.യു.എ.പി.എ ചുമത്തി ജയിലിലടക്കപ്പെട്ട പോപുലര് ഫ്രണ്ട് പ്രവര്ത്തകരായ പത്തനംതിട്ട സ്വദേശി അന്ഷാദ് ബദറുദ്ദീന്, കോഴിക്കോട് സ്വദേശി ഫിറോസ്ഖാന് എന്നിവരെ സന്ദര്ശിക്കാനെത്തിയപ്പോഴാണ് കുടുംബത്തിനെതിരെ കേസെടുത്തത്. സെപ്റ്റംബര് 23നാണ് ഇവരുടെ കുടുംബം ലഖ്നോവിലെത്തിയത്. വ്യാജ കോവിഡ് ആര്.ടി.പി.സി.ആര് സര്ട്ടിഫിക്കറ്റ് ഹാജരാക്കി എന്ന് ആരോപിച്ചാണ് അന്ഷാദിെന്റ ഭാര്യ നസീമ, മാതാവ് മുഹ്സിന, ഫിറോസിെന്റ മാതാവ് ഹലീമ എന്നിവരെ പൊലീസ് അറസ്റ്റു ചെയ്തത്. നസീമയുടെ ഏഴു വയസ്സായ മകന് ആതിഫും മാതാവിെനാപ്പം ജയിലിലായിരുന്നു. ലഖ്നോ അഡീഷനല് ജില്ല 17ാം നമ്ബര് കോടതിയാണ് ഏഴുവയസ്സുകാരനും വൃദ്ധരായ സ്ത്രീകളും ഉള്പ്പെടെ നാലുപേര്ക്ക് ജാമ്യം അനുവദിച്ചത്. അഭിഭാഷകരായ മുകുല് ജോഷി, സുഭാഷ് ബിസാരിയ എന്നിവരാണ് ഇവര്ക്ക് വേണ്ടി ഹാജരായത്. തിങ്കളാഴ്ച രാവിലെ 11ന് നെടുമ്ബാശേരി വിമാനത്താവളത്തിലെത്തും. പോപുലര് ഫ്രണ്ട് ഓഫ് ഇന്ത്യ സംസ്ഥാന ജനറല് സെക്രട്ടറി എ. അബ്ദുല് സത്താറിെന്റ നേതൃത്വത്തില് സ്വീകരിക്കും. സംഘത്തിലുണ്ടായിരുന്ന ഫിറോസ്ഖാെന്റ ഭാര്യ സൗജത്തും നാലു മക്കളും കഴിഞ്ഞ മാസം തന്നെ നാട്ടിലേക്കു തിരിച്ചിരുന്നു. എല്ലാവരും ഒന്നിച്ചാണ് കോവിഡ് പരിശോധന നടത്തിയത്. നാലുപേരുടേത് മാത്രം വ്യാജമാകുന്നത് എങ്ങനെയെന്നും കള്ളക്കേസാണ് ചുമത്തിയതെന്നും പോപുലര് ഫ്രണ്ട് നേതാക്കള് ആരോപിച്ചിരുന്നു.